
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 182 

30 Ιουλίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

244. Καθιέρωση δημόσιας εορτής στο Νομό Ευρυτα¬ 
νίας .; 1 

245. Σύσταση Ενιαίας Επιχείρησης Ύδρευσης Αποχέ¬ 

τευσης και Καθαριότητας με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕ¬ 
ΤΕΥΣΗΣ ΚΑΙ ΚΑΘΑΡΙΟΤΗΤΑΣ ΣΕΡΙΦΟΥ του Νο¬ 
μού ΚΥΚΛΑΔΩΝ». 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 244 (ΐ) 

Καθιέρωση δημόσιας εορτής στο Νομό Ευρυτανίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τιςδιατάξειςτου άρθρου ΙτουΑ.Ν. 198/1967 (Α215). 

2. Τις διατάξειςτου άρθρου μόνου του Π.Δ/τος 555/77 
(Α 184). 

3. Τις διατάξειςτου άρθρου 27του Ν. 2081/1992 (Α 154). 

4. Το γεγονός ότι από τις διατάξεις του παρόντος δια¬ 
τάγματος δεν προ καλείται δαπάνη σε βάρος του κρατι¬ 
κού Προϋπολογισμού. 

5. Την 178/98 γνωμοδότηση του Συμβουλίου της Επι¬ 
κράτειας. 

6. Την ΔΙΔΚ/Φ. 1/23470/20.10.97 (Β 924) Κοινή απόφαση 
του Πρωθυπουργού και του Υπουργού Εσωτερικών, Δη¬ 
μόσιας Δ/σης και Αποκέντρωσης «ανάθεση αρμοδιοτή¬ 
των στους Υφυπουργούς Εσωτερικών, Δημόσιας Δ/σης 
και Αποκέντρωσης» μεπρότασητου Υφυπουργού Εσωτε¬ 
ρικών, Δημόσιας Δ/σης και Αποκέντρωσης, αποφασίζου¬ 
με: 

Άρθρο μόνο 

Ορίζεται η πλησιέστερη πριν την 28η Μαΐου, Κυριακή ως 
δημόσια τοπική εορτή για το νομο Ευρυτανίας με επίκε¬ 
ντρο εκδηλώσεων την Κοινότητα Κορυσχάδων, για την ε¬ 
πέτειο της Σύγκλισης του Εθνικού Συμβουλίου στις 14 
Μαΐου 1944. 

Στον Υφυπουργό Εσωτερικών, Δημόσιας Διοίκησης και 


Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 

-φ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 245 (2) 

Σύσταση Ενιαίας Επιχείρησης Ύδρευσης Αποχέτευσης 
και Καθαριότητας με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΚΑΙ ΚΑΘΑΡΙΟ¬ 
ΤΗΤΑΣ ΣΕΡΙΦΟΥ του Νομού ΚΥΚΛΑΔΩΝ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 1 παρ. 3του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚΑ' 191/23.8.1980). 

2. Τις διατάξεις της παρ. 1 του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137) σε συν¬ 
δυασμό με τις διατάξειςτου Π.Δ. 373/1995 «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του» (Α' 201). 

3. Την ΔΙΔΚ/Φ. 1/20199/5.9.97 (ΦΕΚ 801/Β/5.9.97) από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερικών 
Δημόσιας Διοίκησης και Αποκέντρωσης» όπως συμπλη¬ 
ρώθηκε με την αριθμ. ΔΙΔΚ/Φ. 1/23470/20.10.97 (ΦΕΚ 
924/Β/20.10.97). 

4. Τις διατάξειςτου άρθρου 29Ατου Ν. 1558/85 (ΦΕΚ Α' 
137/85) όπως προσετέθη με το άρθρο 27 του Ν. 
2081/1992 (ΦΕΚ Α' 154/92) και τροποποιήθηκε με το άρ¬ 
θρο 1 παρ. 2ατου Ν. 2469/97 (ΦΕΚ38Α). 

5. Την 11/98 απόφαση του Δημοτικού Συμβουλίου Σερί¬ 
φου. 

6. Το γεγονός ότι από τις διατάξεις του παρόντος προ- 

καλείται δαπάνη σε βάρος του προϋπολογισμού του Δή¬ 
μου Σερίφου ύψους 269.095.000 για το τρέχον έτος για 
την οποία έχει εγγράφει ανάλογη πίστωση στον προϋπο¬ 
λογισμό του Δήμου στους Κωδικούς Κ.Α. 20, 35,15. 

Για τα υπόλοιπα έτη προβλέπεται να προκληθεί εις βά¬ 
ρος του προϋπολογισμού του Δήμου Σερίφου 96.679.000 
δρχ. για το έτος 1999, 105.967.000 για το έτος 2000, 
116.162.000 για το έτος 2001 και 127.352.000 για το έτος 
2002, για την οποία θα εγγραφούν σχετικές πιστώσεις 
στους ανάλογους κωδικούς των προϋπολογισμών των ε¬ 
τών αυτών αντίστοιχα. 

7. Την 302/98 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο 1 

Σύσταση 

Εγκρίνεται η 11/98 απόφαση του Δημοτικού Συμβουλί¬ 
ου Σερίφου του Ν. Κυκλάδων που αφορά τη σύσταση στο 
ομώνυμο Δήμο Ενιαίας Επιχείρησης Ύδρευσης - Αποχέ¬ 
τευσης, συγκέντρωσης, μεταφοράς και διάθεσης απορ¬ 
ριμμάτων που έχει ως εξής: 

1. Συνιστάται στο Δήμο Σερίφου του Νομού Κυκλάδων 
Ενιαία Επιχείρηση Ύδρευσης - Αποχέτευσης και Καθα¬ 
ριότητας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ Υ¬ 
ΔΡΕΥΣΗΣ - ΑΠΟΧΕΤΕΥΣΗΣ ΚΑΙ ΚΑΘΑΡΙΟΤΗΤΑΣ ΣΕΡΙ¬ 
ΦΟΥ ΝΟΜΟΥ ΚΥΚΛΑΔΩΝ» (άρθρο 1 παρ. 1 Ν. 1069/80). 

2. Η Δημοτική Επιχείρηση Ύδρευσης - Αποχέτευσης 
συγκέντρωσης, μεταφοράς και διάθεσης απορριμμάτων 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, ε¬ 
κτέλεση, λειτουργία και συντήρηση των έργων της αρμο- 
διότητόςτης καθώς και τις πηγές χρηματοδότησήςτης α¬ 
πό τις διατάξεις του Ν. 1069/80 «περί κινήτρων δια την 
ίδρυσιν Επιχειρήσεων - Υδρεύσεως και αποχετεύσεως». 

Γ ια τα λοιοπά θέματα εφαρμόζονται οι διατάξεις του 
Π .Δ. 410/95 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 
1069/1980). 

3. Έδρα της επιχείρησης είναι ο Δήμος Σερίφου του Νο¬ 
μού Κυκλάδων (άρθρο 1 παρ. 3 Ν. 1069/80). 

4. Περιοχή αρμοδιότητας της Επιχείρησης είναι η διοι¬ 
κητική περιφέρεια του Δήμου Σερίφου. 

Αρθρο 2 
Εκμετάλλευση 

Η εκμετάλλευση των έργων και υπηρεσιών της Επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Άρθρο 3 
Περιουσία 

Στην περιουσία της επιχείρησης ανήκουν τα έργα ύ¬ 
δρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και τα παραχωρούμε- 
να σ’ αυτήν μηχανήματα και ο εξοπλισμός του τομέα κα¬ 
θαριότητας (άρθρο 8 παρ. 1 Ν. 1069/1980). 


Άρθρο 4 
Έσοδα 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μία δεκαε¬ 
τία από της 1ης Ιανουάριου του επομένου από τη σύστα¬ 
ση της επιχείρησης έτους που υπολογίζεται σε ποσοστό 
80% επί της αξίας του ύδατος που καταναλίσκεται (άρθρο 
ΙΟπαρ. 1 εδ. α και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ. ια'και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο ΙΟπαρ. 1 εδ. γ Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 ε- 
δαφ. δ' και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο ΙΟπαρ. 1 εδ. ε Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/80). 

η. Η εγγύηση χρήσεως του υδρομετρητή (άρθρο 10 
παρ. 1 εδ. η' Ν. 1069/80). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/80). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι' Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδ. ιβ'Ν. 1069/80). 

ιβ. Δάνεια κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/80). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80 όπως το άρ- 
θρον 28 τούτου τροποποιήθηκε με το άρθρο 6 παρ. 13 
του Ν. 2307/95, καθώς και κάθε άλλη νόμιμη πρόσοδος. 

ιδ. Κάθε άλλο έσοδο που τυχόν θα προβλεφθεί με νεό¬ 
τερο νόμο που αντικαθιστά ή τροποποιεί τον 1069/80. 

ιε. Τα τέλη καθαριότητας και αποκοδομής απορριμμά¬ 
των (άρθρο 4 του Ν. 1080/80). 

Άρθρο 5 
Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά: 

Τρία (3) είναι αιρετοί εκπρόσωποι του Δήμου εκ των ο¬ 
ποίων το ένα προέρχεται από τη μειοψηφία. 

Ένα (1) είναι εκπρόσωπος του κοινωνικού φορέα (Σω¬ 
ματείο Μεταλλευτών - Λατόμων και Οικοδόμων Σερίφου). 

Τρία (3) είναι δημότες ή κάτοικοι του Δήμου, που έχουν 
πείρα ή γνώσεις σχετικές με το αντικείμενο της επιχείρη¬ 
σης. 

Ένα (1) είναι εκπρόσωπος των εργαζομένων της επιχεί¬ 
ρησης όταν η επιχείρηση απασχολεί περισσότερους από 
είκοσι εργαζόμενους, στο Διοικητικό Συμβούλιο μετέχει 

ένας εκπρόσωπός τους και μειώνεται κατά ένα ο αριθμός 
των δημοτών ή κατοίκων. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του (άρθρο 3παρ. 1 του Ν. 1069/80 και 278 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 (ΦΕΚ 
244/Β' αποφ. Υπ. Εσωτερικών). 

4. Ο Πρόεδρος του Διοικητικού Συμβουλίου και σε πε¬ 


ρίπτωση απουσίας ή κωλύματος αυτού, ο Αντιπρόεδρος 
εκπροσωπεί την επιχείρηση σε όλες τις σχέσεις της δικα¬ 
στικές ή εξώδικες (άρθροδπαρ. 4 Ν. 1069/80). 

Στον Υφυπουργό Εσωτερικών, Δημ. Διοίκησης και Απο¬ 
κέντρωσης αναθέτουμετην δημοσίευση και εκτέλεση του 
παρόντος διατάγματος. 

Αθήνα, 8 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΠ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ. Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ .... 

ρλημρριλος ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο η μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσοδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 »> 

15.000 » 

5.000 » 

10.000 » 

3.000 » 

10.000 » 

250.000 »> 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 »> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού ίου ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίνοαωα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








